เลขา กกต. ยังไม่คอนเฟิร์ม รับรอง ส.ส.ปาร์ตี้ลิสต์วันนี้หรือไม่!!
เลขา กกต. ยังไม่คอนเฟิร์ม รับรอง ส.ส.ปาร์ตี้ลิสต์วันนี้หรือไม่!!
เลขา กกต. ยังไม่คอนเฟิร์ม รับรอง ส.ส.ปาร์ตี้ลิสต์วันนี้หรือไม่!!
8 พ.ค. 2562

วันนี้(8พ.ค.62) การประชุมคณะกรรมการการเลือกตั้ง หรือ กกต.มีวาระสำคัญคือการพิจารณาประกาศรับรองสมาชิกสภาผู้แทนราษฎร(ส.ส.) แบบบัญชีรายชื่อจำนวน 150 คน เพื่อให้มีส.ส. เพียงพอต่อการเปิดประชุมสภาที่น่าจะเกิดขึ้นในปลายเดือนนี้ คาดว่าจะมีความชัดเจนในเรื่องนี้ออกมาจากที่ประชุมกกต.ในช่วงบ่าย
ส่วนที่บริเวณชั้น 2 ของสำนักงานกกต. ได้เปิดให้ผู้ที่ได้รับเลือกตั้งเป็นส.ส. แบบแบ่งเขต มารับหนังสือรับรองการได้รับเลือกเป็นส.ส.(ส.ส. 6/4) ในเวลาราชการ โดยไม่เว้นวันหยุดราชการ โดยวันนี้มีว่าที่ส.ส. ทยอยเดินทางเข้ามารับหนังสือรับรองอย่างต่อเนื่องหลายสิบราย เช่น ว่าที่ส.ส.จากพรรคประชาธิปัตย์และพรรคพลังประชารัฐ
โดยพ.ต.อ.จรุงวิทย์ ภุมมา เลขาธิการกกต. ได้มาตรวจความเรียบร้อยก่อนระบุว่า ว่าที่ส.ส.สามารถมารับหนังสือรับรองได้ถึงวันที่ 11 พฤษภาคม เพื่อนำไปยื่นรายงานตัวที่รัฐสภาใหม่ ที่บริเวณเกียกกาย และไม่ยืนยันว่าจะประกาศรับรองส.ส. แบบบัญชีรายชื่อได้ภายในวันนี้หรือไม่